22ê teşrîna payêne ya 2020 de pêkewtiş û hêrişê hewayî yê artêşa tirke yê Kerboranê Mêrdînî de  gerîlayê YJA Starî Bêrîvane Dogan ( Binevşe Zîlan) û Meryam Çelebî (Arjîne Mardîn) û gerîlayê HPGyî Medenî Oguz (Rêber Firat) şehîd kewtî. Keyeyanê hîrê gerîlayan cenazayê ewro girewtî.
Netîceya safîbîyayîşê testê DNA de nasanmeyê gerîlayan ameyî tesbîtkerdene. Keyeyî semedê girewtişê cenazayanê xo şîyî Goristanê Bêkesan la heta saetanê şanî cenazayî nêdîyayî. Badê saete 17:00 gorî ameyî kendene û cenazayî teslîmê keyeyan bîyî. Keyeyan cenazayê girewtî ver bi memleketanê xo kewtî rayîr.
Bêrîvane Dogan do Bîsmîlê Amedî de, Meryeme Çelebî Hezexê Şirnexî û Medenî Oguz zî Êlih de bêrê defindkerdene.
